யாரிடம் போய்ச்சொல்லி அழ

யாரிடம் போய்ச்சொல்லி அழ நிந்தவூர் ஷிப்லி யார் செய்த சூழ்ச்சியிது?! யாரிடம் போய்ச்சொல்லுவது?! யாழ் மண்ணின் வீழ்ச்சியினை! யாரிடம் போய்ச்சொல்லுவது?! ! கனவுகளை காணவில்லை! கண்ணிரண்டில் கண்ணீர் மழை! இடம்பெயர்ந்த நாள் முதலாய்! இன்றுவரை உறக்கமில்லை! ! உடையிழந்தோம் உறைவிடமிழந்தோம்! உயிர் சுமந்து உணர்விழந்தோம்! உறவிழந்தோம் உணவிழந்தோம்! உடன் பிறந்தோர் பலரிழந்தோம்! ! புயலழித்த பூவனமாய்! புலமபெயர்ந்தோர் நாமானோம்! உதிர்ந்த விட்ட பூவினிலே! உறைந்து போன தேனானோம்! ! நிலம் வீடு பிளந்ததம்மா! நூலகமும் எரிந்ததம்மா! பள்ளிகளும் கோயில்களும்! பாழ்நிலமாய்ப்போனதம்மா....! ! காற்தடங்கள் பதிந்த இடம்! கண்ணிவெடியில் புதைந்ததம்மா! கனிமரங்கள் துளிர்த்த இடம்! கல்லறையாய் போனதம்மா! ! அங்கொன்றும் இங்கொன்றாய்! உறவெல்லாம் தொலைந்ததம்மா! நிம்மதியின் நிழல் இழந்து! நெடும் பயணம் தொடர்ந்ததம்மா...! ! அகதி என்ற பெயர் எமக்கு! அறிமுகமாய் ஆனதம்மா! பனிமழையில் நனைந்த வாழ்க்கை! எரிமலையாய்ப்போனதம்மா! ! யார் செய்த சூழ்ச்சியிது?! யாரிடம் போய்ச்சொல்லுவது?! யாழ் மண்ணின் வீழ்ச்சியினை! யாரிடம் போய்ச்சொல்லுவது?! ! -நிந்தவூர் ஷிப்லி! தென்கிழக்குப்பல்கலை! இலங்கை